Чудодейни билки от нашия двор: Жиловлекът, глухарчето, невенът, Росица Тодорова
Чудодейни билки от нашия двор: Жиловлекът, глухарчето, невенът, Росица Тодорова
-------------------------------------------------------------------------------


Мъдрите хора отдавна са разбрали, че нашето лекарство е близо до нас и обикновено никне в двора ни.

Жиловлекът, глухарчето и невенът са чудодейни билки, които могат да ни излекуват и предпазят от стотици болести. Неслучайно наричали жиловлека, "майката на всичките билки". Той бил известен още преди 3000 години в Китай, където го берели за медицински цели и го продавали много скъпо. В Древния Рим и Гърция семената на жиловлека били използвани при болести на стомаха, червата и при дезинтерия. Римският учен Плиний Старши (1 век от н.е.) препоръчвал в месния бульон да се добавя жиловлек и така се получавало ценно лечебно средство.

Средновековният учен, философ и лекар Авицена използвал листата на жиловлека в лечението на рани и за спиране на кръвотечения. Много специалисти твърдят, че жиловлекът е антидот № 1, т.е. той премахва всякакво отравяне, септичен шок, всякакъв гноен процес в организма, ухапвания от куче, стършел, змия и други. По своите лечебни качества не му отстъпват глухарчето и невенът.